Tiltalt for overtrædelse af straffelovens § 119 stk. 1, og § 245, stk.1, jf. § 247, stk. 1, ved på hospital at have udøvet vold og legemsangreb af særlig farlig karakter i gentagelsestilfæld... Vis mere
Ret: Retten i Aarhus (1. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;
Strafferetlige sanktioner og andre foranstaltninger;

/

Retten i Aarhus

D O M

afsagt den 21. januar 2021

Rettens nr. 9-12050/2020
Politiets nr. 4200-73251-00045-20

Anklagemyndigheden
mod
Tiltalte
født Dato

Der har medvirket domsmænd ved behandlingen af denne sag.

Anklageskrift er modtaget den 17. december 2020.

Tiltalte er tiltalt for overtrædelse af

1-2
straffelovens § 119 stk. 1, og § 245, stk.1, jf. § 247, stk. 1, ved den 26.
marts 2020 ca. kl. 10.35 på AUH, Afdeling, Palle Juul-Jensens Boulevard
99, Skejby at have udøvet vold og legemsangreb af særlig farlig karakter i
gentagelsestilfælde mod den på afdelingen ansatte SOSU-assistent
Forurettede, idet tiltalte kastede indholdet af et krus skoldhed kaffe mod
Forurettedes hoved, men ramte hans hals, højre skulder og brystkasse ,
hvorved han tilføjedes 1 grads forbrænding på et 21x16 cm. område.

Påstande

Anklagemyndigheden har nedlagt påstand om dom i overensstemmelse

med anklageskriftet, og således at det har sit forblivende med den

foranstaltning, som tiltalte blev idømt ved Retten i Aalborgs dom af 11.

marts 2019.

Tiltalte har erkendt sig skyldig.

Sagens oplysninger

Der er afgivet forklaring af Tiltalte og af Forurettede.

Forklaringer er gengivet i retsbogen.

Af retspsykiatrisk undersøgelse af 13. oktober 2020 vedrørende Tiltalte,
udarbejdet af Overlæge, fremgår blandt an-det:

Std 75284



/

side 2

"...
Konklusion:
Tiltalte er herefter sindssyg og var med stor sands-ynlighed sindssyg
på tidspunktet for den påsigtede hændelse. Han lider ikke af epilepsi
eller andre hjerneorganiske lidelser og er normalt begavet. Han var
ikke påvirket af alkohol eller eufori-serende stoffer.

Tiltalte lider af paranoid skizofreni og har gjort dette siden 1991. Si-
den diagnosticeringen har han været indlagt på psykiatrisk hos-pital i
omtrent halvdelen af tiden.

Tiltalte er omfattet af den personkreds som afgrænses ved straffelo-
vens § 16 stk. 1. Såfremt han kendes skyldig, skal tit imødegåel-se af
en særdeles høj risiko for fremtidig ligeartet kriminalitet anbefales, at
han dømmes til behandling på dansk psykiatrisk hospital eller under
tilsyn deraf, således at den behandlende læge skat være bemyndiget
til efter nærmere aftale med overlæge ved psykiatrisk afdeling på
Dronning Ingrids Hospital og Kriminal-forsorgen i Grønland at
træffe bestemmelse om udskrivning via psykiatrisk afdeling på
Dronning Ingrids Hospital, samt under udskrivning tillige under
tilsyn af Kriminalforsorgen. Den be-handlende læge skal endvidere i
samråd med Kriminalforsorgen være bemyndiget til at træffe
bestemmelse om genindlæggelse på hospital i Grønland eller
Danmark.
..."

Kriminalforsorgen har i en udtalelse af 8. december 2020 vedrørende
Tiltalte blandt andet oplyst følgende:

"...
Retsligt grundlag:
Dom af 11. marts 2019 ved Retten i Aalborg: Tiltalte skal undergive
sig behandling på psykiatrisk afdeling med tilsyn af
Kriminalforsorgen i forbin-delse med afdelingen under udskrivning,
således at Kriminalfor-sorgen sammen med overlægen kan træffe
bestemmelse om ge-nindlæggelse.
Længstetiden for foranstaltningen er 5 år.

Den foranstaltning, der blev idømt ved Sermersooq Kredsret ved
dom af 20. august 2014, ophæves.

Aarhus Universitetshospital, Psykiatrien, Afdeling ved Overlæge har
den 13, oktober 2020 afgivet udtalelse i sagen, hvortil



/

side 3

der henvises.

Endvidere henvises til vedlagte udtalelse af 2. december 2020 fra
Kriminalforsorgen i Grønland, By 1, projektle-der Person.

Tiltalte var på domstidspunktet bosat på Botilbud, Adresse, By 2,
hvor han var indflyttet i februar 2018. Grundet vold mod
medarbejder på bostedet blev han indlagt ved psykiatrien i Aalborg
og i maj 2019 overført til Afdeling, Aarhus Universitetshospital i
Skejby, hvor han fortsat er indlagt. Kriminalforsorgens tilsyn blev
varetaget af KIF Aalborg frem til den 23. januar 2020, hvor sagen er
blevet overført til KIF Aarhus. Grundet fortsat indlæg-gelse, fører
Kriminalforsorgen ikke direkte tilsyn med Tiltalte, men holder sig
orienteret via psykiatrien.

Ifølge udtalelsen fra Overlæge er Tiltalte sindssyg og var med stor
sandsynlighed sindssyg på tidspunktet for påsigtede hændelse. Han
lider af pa-ranoid skizofreni, og har gjort dette siden 1991. Tiltalte
vurderes omfattet af den til straffelovens § 16, stk. 1 om-handlende
personkreds. Risikoen for fremtidig ligeartet krimina-litet vurderes
særdeles høj.

Kriminalforsorgen skal erklære sig enig i den af Overlæge anførte
konklusion og anbefaling af sanktion, såfremt Tiltalte kendes skyldig
i påsigte-de sag.
..."

Tiltalte er tidligere straffet senest ved
- Retten i Aalborgs dom af 11. marts 2019 for overtrædelse af straffelovens
§ 119, stk. 1. I medfør af straffelovens § 16, stk. 1, og § 68 og § 68 a, stk.
1, skulle tiltalte undergive sig behandling på psykiatrisk afdeling med
tilsyn af Kriminalforsorgen i forbindelse med afdelingen under
udskrivning, således at Kriminalforsorgen sammen med overlægen kan
træffe bestemmelse om genindlæggelse. Længstetiden for den idømte
foranstaltning blev fastsat til 5 år.

Tiltalte har om sine personlige forhold forklaret, at han stadig er indlagt på
Afdeling. Han har det stille og roligt. Han er glad for at være der. Han har
indimellem et grimt sprog, når han har det dårligt. Han får i dag en ny
slags medicin, som hjælper ham bedre.

Rettens begrundelse og afgørelse



/

side 4

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig i
overensstemmelse med anklageskriftet.

Tiltalte har således overtrådt straffelovens § 119 stk. 1, og § 245, stk.1, jf.
§ 247, stk. 1.

Efter overlægens erklæring finder retten, at tiltalte på gerningstidspunktet
har været utilregnelig på grund af sindssygdom eller en tilstand, der må
lige-stilles med sindssygdom. Tiltalte straffes derfor ikke, jf. straffelovens
§ 16, stk. 1.

For at forebygge nye lovovertrædelser, og da mindre indgribende
foranstalt-ninger ikke findes tilstrækkelige, skal tiltalte fortsat undergive
sig psykiat-risk behandling som påstået, jf. straffelovens § 68.

Thi Kendes for ret:

Det har sit forblivende med den foranstaltning, tiltalte blev idømt ved
Retten i Aalborgs dom af 11. marts 2019.

Tiltalte skal betale sagens omkostninger.

Dommer